Strontianit

Strontianit je minerál kryštalizujúci v rombickej sústave, chemicky uhličitan strontnatý - SrCO3.

Charakteristika
Tento minerál vytvára prizmatické a často aj ihlicovité kryštály. Vyskytuje sa tiež v celistvej, zrnitej alebo vláknitej podobe. Môže byť biely, žltkastý, hnedastý, zelenkavý alebo červenkastý. Vryp má biely. Je priehľadný až priesvitný, lesk má sklený až mastný.

Vznik
Vyskytuje sa na hydrotermálnych žilách bohatých na sulfidy, u nás je veľmi zriedkavý.

Poznávanie
Rozpúšťa sa so šumením v zriedenej kyseline chlorovodíkovej, prášok farbí plameň do karmínova.

Výskyty na Slovensku
 Rudňany (Slovenské rudohorie)
 Dúbrava (pri Liptovskom Mikuláši)
 Párnica (pri Dolnom Kubíne).

Iné projekty

Externé odkazy
 
 Strontinait na www.mindat.org

Rombické minerály
Nitráty, karbonáty a boráty
Bodová grupa mmm
Minerály stroncia
Minerály uhlíka
Minerály kyslíka